《念奴娇 乙巳中秋用东坡韵寄广陵诸旧游》
清代·陈维崧

月明如此，问江山今古，几多陈迹。谁把桂轮今夜里，碾破楚天新碧。

玉臼无声，银河有影，一片清虚国。醉馀莫笑，旧游吾尚历历。

记得杜牧司勋，江湖落拓，曾作扬州客。爱杀打头天上月，管甚中秋七夕。

一别凄然，吾生可惜，塌尽鹍鹏翼。夜云深矣，依稀楼外吹笛。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。